- Өлфәттең яҡты донъянан китеүенә ете ай үтте. Мин уның хаҡында яҡты хәтер һаҡлағаны өсөн Радий Фәрит улына әсәләрсә оло рәхмәтемде белдерәм. Һаулыҡ, һәр яңы башланғысығыҙҙа, еңел булмаған эшегеҙҙә уңыштар теләйем, һәр эшегеҙ уң барһын, янығыҙҙа тоғро командағыҙ булһын, - тине Миләүшә Мостафина. – Башҡортостаныбыҙ – көслө һәм бай төбәк. Республика менән етәкселек итеү өсөн ҙур яуаплылыҡ, рухи ныҡлыҡ, команданың берҙәм булыуы кәрәк. Минең улым да шул команданың бер өлөшө ине. Ул һәр ваҡыт Башҡортостандың киләсәге яҡты буласаҡ, ти торғайны.